Tomb Raider: Underworld
Tomb Raider: Underworld (liet. Kapų plėšikė: anapusinis pasaulis) – 2008 m. nuotykių kompiuterinis žaidimas; „Tomb Raider“ žaidimų serijos dalis. Žaidimas išleistas 2008 m. lapkričio 18 d. „Xbox 360“, „PlayStation 3“ ir „Nintendo Wii“ žaidimų konsolėms, „Windows“ operacinei sistemai (Windows XP, Vista). Vėliau pasirodė adaptacijos „PlayStation 2“, „Nintendo DS“, „Mac OS X“ ir mobiliųjų telefonų platformoms. 2011 m. žaidimas, kartu su „Tomb Raider: Anniversary“ ir „Tomb Raider: Legend“, įtrauktas į „Crystal Dynamics“ sukurtų žaidimų trilogijos leidimą HD formatu. Žaidimą sukūrė „Crystal Dynamics“ studija, platintojas − „Eidos Interactive“. Žaidimas buvo komerciškai nuviliantis. 2013 m. duomenimis, parduotas apie 2,6 mln. kopijų tiražu. Metacritic suvestinės duomenimis, vidutiniškai žaidimas kritikų įvertintas 80 balų iš 100.